Clinton Swart, ’n veelsydige en onderskatte spelskepper in die middelveld, het ook weer bewys niks klop ’n stelskopper met ’n dodelike korrel nie.
In die eerste 15 minute van die tweede helfte het dit veral gelyk asof die Pumas hulle gaan oorrompel, maar die lakwerk was deurentyd stewig. Daar is probleme vir MJ Mentz en sy afrigtingspan.
Die Pumas het al voorheen erken hulle het ’n oorgangfase betree, maar drie agtereenvolgende nederlae is onverwags.
Vier drieë het getuig van hul slaankrag op die aanval en tog lyk dit asof die Laevelders nie oor die gehalte spelers beskik wat vir hulle gereeld wedstryde sal wen nie.